Μελέτη εγκυρότητας της WISC-VGr για την εκτίμηση νοητικής λειτουργικότητας μαθητών/τριών με ειδικές εκπαιδευτικές ανάγκες ή και αναπηρίες
Creators: name: Παπανδρέου, Βασιλική Δημητρίου
Publisher: name: Aristotle University of Thessaloniki
Year: 2023
Subjects: Νοητική λειτουργικότητα
WISC
Ειδικές εκπαιδευτικές ανάγκες
Mental functioning
Special educational needs

description: Πλήθος ερευνών έχουν διεξαχθεί με τη χρήση των εκάστοτε εκδόσεων της κλίμακας WISC για την εκτίμηση των νοητικών προφίλ παιδιών και εφήβων. Στην παρούσα εργασία χρησιμοποιήθηκαν η κλίμακα WISC-III για την αξιολόγηση και η κλίμακα WISC-V για την επαναξιολόγηση της νοητικής λειτουργικότητας 43 μαθητών/τριών με ειδικές εκπαιδευτικές ανάγκες, 30 αγοριών και 13 κοριτσιών, ηλικιακού εύρους 6 με 15 ετών. Οι μαθητές/ήτριες φοιτούσαν σε σχολεία της Ξάνθης και επιλέχθηκαν από το αρχείο του οικείου Κέντρου Εκπαίδευσης και Συμβουλευτικής Υποστήριξης (ΚΕΣΥ). Διερευνήθηκαν διαφορές της νοητικής λειτουργικότητας των μαθητών/τριών ανάλογα με τη διάγνωση, το φύλο, την παροχή υποστήριξης, το μορφωτικό επίπεδο των γονέων και το χρονικό διάστημα μεταξύ των αξιολογήσεων. Από την ανάλυση των αποτελεσμάτων προέκυψαν στατιστικά σημαντικές διαφορές μεταξύ νοητικής λειτουργικότητας και διάγνωσης, παροχής υποστήριξης και μορφωτικού επιπέδου των γονέων. Ωστόσο, δε παρουσιάστηκαν σημαντικές διαφορές μεταξύ νοητικής λειτουργικότητας και φύλου, και δεν υπήρξε συσχέτιση της νοητικής λειτουργικότητας και του χρόνου που μεσολάβησε μεταξύ των αξιολογήσεων. Η παρούσα εργασία αποτελεί μια ερευνητική προσπάθεια επεξεργασίας και διερεύνησης δεδομένων με τη χρήση της WISC-III και της WISC-V, τις δύο εκδόσεις που χρησιμοποιούνται στα διαγνωστικά κέντρα της Ελλάδας για την αξιολόγηση της νοητικής λειτουργικότητας παιδιών και εφήβων, και αποσκοπεί στην καταγραφή των δυνατοτήτων και των αδυναμιών των αξιολογούμενων για μια πιο έγκυρη διάγνωση και έναν προσεκτικότερο σχεδιασμό εξατομικευμένων εκπαιδευτικών προγραμμάτων. Τα ευρήματα συζητώνται σε σχέση με τη σύγχρονη διεθνή βιβλιογραφία για τη νοητική λειτουργικότητα των μαθητών/τριών με ειδικές εκπαιδευτικές ανάγκες και διατυπώνονται προτάσεις για μελλοντική έρευνα.
description: A number of studies have been conducted using the WISC scale different versions to assess mental profiles of children and adolescents. In this study, WISC-III scale was used for the evaluation and WISC-V scale for the re-evaluation of mental functioning of 43 students with special educational needs, 30 boys and 13 girls, aged between 6 and 15 years. The students attended schools in Xanthi and were selected from the archive of the relevant Education and Counseling Support Center (KESY). Differences were investigated in students' mental functioning according to diagnosis, gender, provision of support, parents' educational level and time interval between assessments. From the analysis of the results, statistically significant differences emerged between mental functioning and diagnosis, provision of support and parents’ educational level. However, there were no significant differences between cognitive functioning and gender, and there was no correlation of cognitive functioning and time interval between assessments. This study is a scientific attempt in processing and investigating data using the WISC-III and the WISC-V, the two versions used in the diagnostic centers of Greece for the evaluation of mental functionality in children and adolescents, and aims to record the strengths and weaknesses of the assessed children for more valid diagnosis and careful design of individualized educational programs. Findings are discussed in relation to the contemporary international literature of mental functioning in students with special educational needs and suggestions for future research are formulated.